Ons is vriendelik deur Susan ontvang en 'n keuse van eenhede gegee. Die eenheid was redelik goed toegerus en eenheid nr. 4 was effe afgesonderd en rustig. Die tuin en swembad word gereeld en baie goed in stand gehou. Die verblyf is binne stapafstand van winkels en eetplekke geleë. Maar: Die motorhek het nie 'n motor nie en dit was ongerieflik dat iemand altyd uitklim om oop en toe te sluit en skuif. Die interne voorkoms van die eenheid is effe Spartaans (bv. onpaar, redelik lendelam beddens en bitter min beweegruimte in die slaapgedeelte), met net driekwart mure intern (ook die badkamer). In die badkamer was daar los matjies wat dalk 'n gereelde en goeie was nodig het. Ons moes die eienaar wys op 'n reuk in die badkamer, wat toe aangespreek is. In die geheel 'n baie rustige verblyfplek, maar die afslagtarief was nader aan korrek as die oorspronklike tarief. Die verblyf vergelyk nie baie goed met ander (weliswaar duurder) plekke waarby ons al in Swellendam gebly het nie.
Baie dankie vir u kommentaar op u verblyf by ons, ek waardeer die positiewe opmerkings oor die diens, tuin en swembad.
Ons het intussen vasgestel dat die bure se kat by die vensters inspring en die toilette benat, vandaar die reuk wat ek nie kon verstaan nie. Die saak is reeds met die bure opgeneem.
Ons is een van bittermin gastehuise wat 'n motorhek en volledig omheinde erf het. Ek is jammer dat die in-en uitklim vir u ongerieflik was, maar ons beplan in elk geval om die hek binnekort elektronies te maak.
Al wat ek gemis het, is Wifi, mens is al gewoond die meeste van die plekke het Wifi. Radio sal goed wees. TV-ontvangs nie baie goed nie, maar andersins het ek geen klagtes nie. Regtig 'n baie aangename, stil veilige, skoon plek om te bly. Baie dankie.